
OBRAZLOŽENJE UZ IZVJEŠTAJ O POLUGODIŠNJEM IZVRŠENJU FINANCIJSKOG PLANA ZA RAZDOBLJE OD 01.01.2026.-30.06.2026.

Sukladno čl. 76 st. 3 Zakona o proračunu (NN br. 144/21.) i Pravilnikom o polugodišnjem i godišnjem izvještaju o izvršenju proračuna i financijskog plana, propisana je obveza i sadržaj godišnjeg izvještaja o izvršenju proračuna, a pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada Izvještaja o izvršenju financijskog plana te dostavljanje istog upravljačkom tijelu proračunskog korisnika. Članak 81. novog Zakona o proračunu propisuje da izvještaj o izvršenju financijskog plana mora sadržavati opći i posebni dio, i obrazloženje.
		Škola se, kao proračunski korisnik proračuna jedinice lokalne i područne (regionalne) samouprave, financira iz izvora županijskih sredstava, vlastitih prihoda, donacija, prihoda za posebne namjene te sredstava MZO-a. Srednja škola Metković uključena je trenutno u 5 EU projekata programa mobilnosti Erasmus+. 
U izvještajnom razdoblju od 01.01. do 30.06.2026. godine, Srednja škola Metković ostvarila  je prihode poslovanja u iznosu 1.107.855,60 eura. Najznačajniji izvor prihoda poslovanja čine doznačena novčana sredstva iz državnog proračuna (MZO) za financiranje plaća i naknada zaposlenima. Drugi po redu izvor prihoda poslovanja su sredstva od osnivača (DNŽ) za materijalne rashode.
            Škola je u 2024. godini započela s posredovanjem u zapošljavanju učenika srednjih škola za povremeni rad čime ostvaruje prihode od pruženih usluga.
             Već nekoliko godina škola sudjeluje u suradnji s Dubrovačko-neretvanskom županijom u projektu Zajedno možemo sve!, kojim se osposobljavaju pomoćnici u nastavi kao posrednici učenicima s poteškoćama u razvoju. 

Na temelju Financijskog plana za 2026. godinu te ostvarenih (izvršenih) prihoda i rashoda sastavljen je Izvještaj o izvršenju financijskog plana za razdoblje od 01.01.2026.-30.06.2026. koji obuhvaća:
I. OPĆI DIO izvještaja o izvršenju financijskog plana sadrži:
· Račun prihoda i rashoda
· Račun financiranja 
A. RAČUN PRIHODA I RASHODA
· Prihodi i rashodi prema ekonomskoj klasifikaciji 
· Prihodi i rashodi prema izvorima financiranja 
· Prihodi i rashodi prema funkcijskoj klasifikaciji 
B. RAČUN FINANCIRANJA 
· Primici i izdaci prema ekonomskoj klasifikaciji 
· Primici i izdaci prema izvorima financiranja 
II. POSEBNI DIO izvještaja o izvršenju financijskog plana sadrži:
· Izvršenje prema programskoj klasifikaciji te razini odjeljak ekonomske klasifikacije i izvorima financiranja
III. OBRAZLOŽENJE uz Izvještaj o godišnjem izvršenju financijskog plana za razdoblje 01.01.2026.-30.06.2026. godine 

OPĆI DIO 
Sažetak A. Računa prihoda i rashoda i sažetak B. Računa financiranja sadrži prikaz ukupno ostvarenih prihoda i primitaka, ostvarenih rashoda i izdataka na razini razreda ekonomske klasifikacije, kao i višak/manjak. 
Tekući rezultat za 2026. godinu je manjak prihoda u iznosu 194.430,65 eura. Preneseni manjak prihoda iz proteklih razdoblja je 232.892,63 eura, pa je nastao manjak prihoda od 427.323,28 eura.
Na dan 30.06.2026. godine Srednja škola Metković nema ugovorenih niti preuzetih obveza po dugoročnim kreditima, zajmovima i vrijednosnim papirima na domaćem i stranom tržištu novca i kapitala. Škola nema danih i protestiranih jamstava niti je imala izvršenih plaćanja po protestiranim jamstvima.

RAČUN PRIHODA I RASHODA – prema ekonomskoj klasifikaciji 
U tablici su prikazani ukupni prihodi u iznosu od 1.107.855,60 eura, što čini 35% plana proračuna škole za 2026.
[bookmark: _GoBack]Ostvareni rashodi u izvještajnom razdoblju iznose 1.302.286,25 eura što čini 44% plana proračuna škole za 2026. godinu. Izvještaj o godišnjem izvršenju financijskog plana za razdoblje 01.01.-30.06.2026. godinu Srednje škole Metković pokazuje da su sredstva utrošena u skladu s podacima iskazanima u planu. 
RAČUN PRIHODA I RASHODA – prema izvorima financiranja
U ovom izvještaju prikazani su prihodi i rashodi po pojedinim izvorima financiranja. Vrijednosno najznačajniji prihodi, a time i rashodi, su iz izvora Pomoći koji obuhvaća plaće i naknade zaposlenima, plaće u projektima, plaće pomoćnicima te Erasmus+ projekte. 

RAČUN PRIHODA I RASHODA – prema funkcijskoj klasifikaciji 
Brojčana oznaka funkcijske klasifikacije veže se uz ukupne rashode iskazane prema računima ekonomske klasifikacije svake aktivnosti i projekta (razred 3 + razred 4). 
Klasifikacija škole je 0922 – više srednjoškolsko obrazovanje. Indeks izvršenja u odnosu na plan iznosi 41%.

RAČUN FINANCIRANJA – prema ekonomskoj klasifikaciji i izvorima financiranja 
Za razdoblje 01.01.-30.06.2026. godine, kao i za prethodnu 2025. godinu, nije bilo ostvarenja. 

POSEBNI DIO 
Rashodi poslovanja i rashodi za nabavu nefinancijsku imovine ostvareni su u ukupnom iznosu od 1.302.286,25 eura te se raspoređuju po programima, aktivnostima i izvorima financiranjima.

PRILOZI:
OPĆI DIO (Sažetak Računa prihoda i rashoda i Računa financiranja)
RAČUN PRIHODA I RASHODA : prema ekonomskoj klasifikaciji 
			             prema izvorima financiranja 
 			            prema funkcijskoj klasifikaciji 
RAČUN FINANCIRANJA: prema ekonomskoj klasifikaciji 
		               prema izvorima financiranja 
POSEBNI DIO izvještaja o izvršenju financijskog plana prema programskoj klasifikaciji 

